คือผมกินข้าวร่วมกับเพื่อนที่ติดเชื้อ hiv แล้วเขากัดน่องไก่ไป แล้วเขาก็เอามือกุมปากแล้วยื่นไก่มาให้ผม ผมก็เลยกินต่อจากเขา ปรากฎว่าที่เขาเอามือกุมปากเพราะปากเขาแตกมีเลือดออกจากการกัดไก่น่องนั้น แล้วผมมีแผลร้อนใน ในปาก แล้วผมได้กินไก่น่องนั้นต่อ ลักษณะแบบนี้มีโอกาสติดเชื้อhivไหมครับ
สวัสดีค่ะภาวะ hiv คือการติดเชื้อไวรัส hiv ในร่างกาย ทำให้ระบบภูมิคุ้มกันบกพร่องจนทำให้เกิดภาวะเอดส์ และติดเชื้อฉวยโอกาสจนอาจเสียชีวิตในที่สุดการติดต่อของเชื้อ hiv-การรับเลือด-การใช้เข็มฉีดยาร่วมกัน-การมีเพศสัมพันธ์ทางช่องคลอด/ทวารหนัก/การใช้ปาก-จากมารดาสู่บุตรในระหว่างตั้งครรภ์หรือให้นมบุตร-สารคัดหลั่งของผู้ติดเชื้อเช่นเลือด มาโดนที่แผล หรือเข้าไปในเยื่อบุตาหรือปากหรือเยื่อบุอวัยวะเพศดังนั้นจากเหตุการณ์ดังกล่าวจริงๆแล้วมีโอกาสติดได้แต่น้อยมาก เนื่องจากการจะติดโรค hiv จากการรับประทานอาหารร่วมกัน นั้นต้องกินสารคัดหลั่งเช่นน้ำลายหรือเลือดเข้าไปเป็นจำนวนมาก หากปนเปื้อนแค่เล็กน้อย โอกาสติดน้อยค่ะอย่างไรก็ตามแนะนำพบแพทย์ที่รพ.ใกล้บ้านเพื่อประเมินซ้ำและตรวจดูแผลในปากว่าเป็นแผลเปิดที่เสี่ยงมากน้อยแค่ไหนหลีกเลี่ยงการติดต่อและสัมผัสกับผู้ป่วยที่มีเชื้อ hiv ดังช่องทางที่กล่าวไป แนะนำการมีเพศสัมพันธ์โดยใส่ถุงยางอนามัย และหากมีแผลในปากก็ควรระวังการรับประทานอาหารร่วมกับผู้ติดเชื้อ